Realgaar

Realgaar (prantsuse keeles réalgar, tulnud araabia keelest ar rahj al-ghār 'koopatolm'https://arhiiv.eki.ee/dict/vsl/index.cgi?Q=realgaar) on oranžkollane kuni punakasoranž mürgine mineraal, koostiselt arseeni sulfiid (valemiga kas  AsS, As2S2 või As4S4Realgar. - ColourLex) nagu temaga sageli looduses koos leitav kollane mineraal auripigment.

 Kirjeldus 
Realgaar kuulub monokliinse kristallistruktuuriga mineraalide hulka ja moodustab sageli prismaatilisi väljavenitatud kujuga umbes 12 cm pikkusi kristalle. Samuti esineb see peene- või jämedamateralise mineraalina või koorikja kattena. Värsked mineraaliproovid võivad olla läbikumavad, säravpunast kuni oranžpunast värvi, rasva- või teemandiläikelise pinnaga.

 Omadused 
Realgaar on väga ebastabiilne ja laguneb õhu ja nähtava valguse toimel auripigmendiks (As2S3) ja arseenioksiidiks (As2O3) ja pararealgaariks (AsS). Ühend lahustub osaliselt hapetes ja kaaliumhüdroksiidis, eraldades mürgist, küüslaugulõhnaga arsiini (AsH3).

 Värvipigment 
Realgaari on keskajal ja varauusajal kasutatud värvipigmendina ja see oli kaua ainus oranž pigment, kuni sünteesiti kroomoranž. Ehkki sama levikuga, on realgaari pigmendina kasutatud mõnevõrra harvem kui auripigmenti.Realgar. - Pigments through the Ages Realgaari kasutamise näiteid on säilinud Bütsantsi ja Süüria illumineeritud käsikirjades, põhiliselt Väike-Aasias ja Balkani poolsaarel, kindlalt vähemalt 13. sajandi algusest,Realgar. - Mindat.org aga ka üksikjuhtudel 16. ja 17. sajandi maalikunstisRealgar. - ColourLex. Vana realgaarileiukoht on Allcharis Balkani poolsaarel Makedoonias.Realgar. - Mindat.org

 Viited 

 Välislingid 
 Realgar. - CAMEO
 Realgar. - ColourLex

Kategooria:Mineraalid
Kategooria:Anorgaanilised pigmendid